CONVOCATORIA PARA CUBRIR INTERINAMENTE UN POSTO DE TRABALLO DE PROFESORA OU PROFESOR DE ENFERMERÍA VACANTE NA RPT DE PERSOAL LABORAL FIXO DA ESCOLA UNIVERSITARIA DE ENFERMERÍA
ADMINISTRACIÓN LOCAL — Provincial — Deputación Provincial (Persoal, oposicións, 30/08/2018)

O deputado, en virtude das competencias delegadas da Presidencia en materia de Persoal, dita a seguinte RESOLUCIÓN: De conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, así como a Lei 5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP), RESOLVO aprobar a convocatoria deste proceso selectivo para cubrir interinamente un posto de traballo de profesora ou profesor de enfermería vacante no cadro de persoal laboral fixo da Escola Universitaria de Enfermería, que se rexerá polas seguintes bases xerais e específicas: Esta convocatoria ten por obxecto cubrir interinamente un posto de traballo de profesora ou profesor vacante na relación de postos de traballo de persoal laboral fixo da Escola Universitaria de Enfermería. O posto vacante, a súa denominación e características relaciónanse a continuación: Un posto de profesora ou profesor de enfermería, equivalente ao grupo A2, por quenda libre O sistema de selección determínase nas bases específicas.1) Con carácter xeral, para seren admitidas na realización das probas selectivas as persoas aspirantes deberán reunir os seguintes requisitos, ademais dos que se establezan nas respectivas bases específicas de ingreso: 2) As persoas aspirantes deberán posuír todos os requisitos esixidos no apartado anterior o día en que remate o prazo para presentar as solicitudes e conservalos, polo menos, ata a data da súa contratación.1) As persoas que desexen tomar parte nas probas selectivas convocadas deberán facelo constar mediante o modelo oficial a través do formulario web. As solicitudes de participación nesta convocatoria deberán presentarse da seguinte forma: Coa solicitude deberá achegarse unha copia do documento nacional de identidade ou a tarxeta acreditativa da súa identidade expedida polas autoridades competentes no caso de cidadás ou cidadáns comunitarios, copia da titulación requirida nas bases específicas e copia do Celga no caso de estaren exentas ou exentos da realización do exame de tradución, e, no seu caso, a documentación acreditativa dos méritos alegados para a fase de concurso segundo a orde do baremo establecido na base décimo terceira, acompañada da relación dos documentos que se entregan (cadro de méritos da solicitude). Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias e os alegados dentro deste prazo que se xustifiquen con posterioridade no prazo de emenda de defectos formais. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. No caso de equivalencia ou homologación de titulacións deberá xustificarse co certificado expedido polo organismo competente para establecelas.2) O prazo para presentar as solicitudes será de 10 días hábiles, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). A presentación de solicitudes poderá facerse no Rexistro xeral do organismo provincial ou de calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas (LPACAP); as solicitudes que se presenten a través da oficina de Correos deberán entregarse nun sobre aberto para seren seladas e datadas pola funcionaria ou funcionario antes de seren certificadas. As solicitudes de participación deberán estar sempre seladas con independencia do organismo no que se presenten. Por razón da urxencia, naqueles casos nos que non se presente a solicitude a través do Rexistro xeral da Deputación será necesario remitir una copia da solicitude rexistrada ao enderezo persoal@depo. es, ou por fax ao número 986 804 141.3) As solicitudes subscritas por persoas de nacionalidade española no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llas remitirán seguidamente ao organismo competente.4) As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e medios para realizar os exercicios nos que a adaptación fose necesaria.5) As persoas aspirantes quedan vinculadas aos datos que consten na súa solicitude, se ben os erros de feito que poidan advertirse poderán emendarse ou repararse en calquera momento, sexa de oficio ou a instancia de parte.6) A documentación acreditativa dos méritos que aleguen posuír para a súa valoración na fase de concurso deberá presentarse nos termos e condicións que se sinalan na base específica quinta. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria. O recibo que se descargue xunto coa solicitude de participación poderase pagar en calquera sucursal, a través da banca electrónica e nos caixeiros habilitados de Abanca. A través da páxina web desta entidade (http://www.abanca.com/gl/pago-de-recibos) poderase realizar o pagamento con tarxeta, sen necesidade de ser clienta ou cliente da entidade, introducindo os datos identificativos que figuran na cabeceira deste documento. A cantidade que se aboará en concepto de dereitos de exame relaciónase a continuación: En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude, segundo o disposto na base quinta. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Estarán exentas de pagar os dereitos de exame as persoas con discapacidade igual ou superior ao 33 %. 1) Unha vez rematado o prazo de dez días hábiles fixado para presentar as solicitudes o deputado delegado ditará resolución, no prazo máximo dun mes, na que declarará aprobada a lista de persoas admitidas e excluídas e especificará, no seu caso, os motivos de exclusión, que se publicará na páxina web e no taboleiro de anuncios da Deputación.2) As persoas excluídas disporán dun prazo de cinco días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas coa publicación da lista definitiva no BOPPO, na páxina web e no taboleiro de anuncios.3) Contra a resolución do deputado delegado, aprobatoria da lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP) ou ben un recurso contencioso-administrativo perante o Xulgado do Contencioso-Administrativo de Pontevedra, no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa.4) O feito de figurar como incluídas na relación de persoas admitidas non significa que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas admitidas superen as probas selectivas.1) Os membros do tribunal cualificador serán designados polo deputado delegado, segundo o disposto no artigo 4, parágrafos e) e f), do Real decreto 896/1991, de 7 de xuño, así como no artigo 60 da Lei do estatuto básico do empregado público (LEBEP), tendo en conta a paridade entre homes e mulleres.2) O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade dos seus membros, que deberán pertencer a un corpo, escala ou categoría profesional para o que se requira unha titulación de nivel igual ou superior ao grupo ao que pertence o posto convocado.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesoras e asesores especialistas, con voz e sen voto, cando a natureza ou as circunstancias dalgunha das probas así o aconsellen; as mencionadas asesoras e asesores limitaranse a prestaren colaboración nas súas especialidades técnicas.6) Antes de que teña lugar cada unha das probas, e xuntamente coa lista de persoas admitidas, publicarase no taboleiro de anuncios da Deputación e na páxina web a resolución pola que se nomean os membros titulares e suplentes do tribunal cualificador.7) Os membros do tribunal deberán absterse de intervir, comunicándollo ao deputado delegado, cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8) O tribunal cualificador deberá constituírse na data que designe o deputado delegado; entenderase validamente constituído cando asista a maioría absoluta dos seus membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9) A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na LRXSP e ás bases xerais e específicas reguladoras desta convocatoria.10) O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións que o resto de aspirantes, e disporá, no seu caso, as posibles adaptacións de tempo e de medios.11) En caso de ausencia da presidenta ou presidente titular ou suplente actuará no seu lugar a ou o vogal designado en primeira orde.12) Os membros do tribunal e o persoal asesor que asista ás sesións percibirán as axudas de custo segundo a contía legalmente establecida.1) A data e a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas, serán determinados polo deputado delegado mediante resolución, xuntamente coa aprobación da lista definitiva de persoas admitidas e a composición do tribunal, que se publicará mediante anuncio no BOPPO, na páxina web e no taboleiro de anuncios da Deputación polo menos con 5 días hábiles de antelación.2) As persoas aspirantes convocaranse para cada exercicio nun único chamamento; quedarán decaídos no seu dereito as e os opositores que non comparezan a realizalo, salvo os casos debidamente xustificados, que resolverá o tribunal.3) No concurso-oposición o tribunal deberá reunirse antes de que se inicie a fase de oposición co fin de valorar e cualificar os méritos achegados polas persoas aspirantes.4) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa personalidade a xuízo do tribunal, e tamén dos medios materiais necesarios para a súa práctica.1) En calquera momento o tribunal poderá requirirlles ás opositoras e opositores que acrediten a súa identidade.2) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante un sorteo en presenza das persoas aspirantes e inmediatamente antes de iniciarse o exercicio.3) Na realización e corrección dos exercicios escritos garantirase o anonimato, para o que o tribunal poderá utilizar os medios que considere oportunos.4) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao deputado delegado, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.5) Unha vez concluído cada un dos exercicios da oposición o tribunal fará pública, no taboleiro de anuncios e na páxina web, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 6) A relación de persoas aprobadas en cada exercicio deberá publicarse no taboleiro de anuncios e na páxina web polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7) As puntuacións obtidas no exercicio tipo test serán publicadas no taboleiro de anuncios da Deputación e na súa páxina web; as persoas aspirantes terán un prazo de dous días hábiles, contados a partir do día seguinte ao da súa realización, para presentar as reclamacións que consideren oportunas. Unha vez resoltas, no seu caso, as alegacións presentadas, ou transcorrido o citado prazo, convocaranse as e os aspirantes que o superaron para a realización do segundo exercicio.8) A data e a hora na que deberá constituírse o tribunal para valorar os méritos, así como o día e a hora en que terá lugar o primeiro exercicio, serán determinados polo deputado delegado mediante resolución, xuntamente coa aprobación da lista definitiva de admitidas e admitidos e a composición do tribunal, que se publicará mediante anuncio no taboleiro de anuncios da Escola de Enfermería, da Deputación Provincial e na páxina web con polo menos cinco días hábiles de antelación.9) O currículum vitae deberá axustarse ao modelo que se achega como anexo II.10) Contra os acordos do tribunal poderá interpoñerse un recurso administrativo de alzada ante o deputado delegado que o nomeou, segundo o previsto no artigo 121 da LPACAP.1) Á cualificación obtida polas persoas aspirantes, resultante da suma das puntuacións outorgadas nos distintos exercicios da fase de oposición sumaráselle, no seu caso, a puntuación obtida na fase de concurso, acadándose así a puntuación final.2) Unha vez determinada a cualificación final das persoas aspirantes o tribunal fará pública a relación de persoas aprobadas por orde de puntuación no taboleiro de anuncios da institución provincial e na páxina web.3) O tribunal non poderá en ningún caso aprobar nin declarar que superou as probas selectivas un número de persoas aspirantes superior ao de postos convocados neste proceso selectivo. Calquera proposta de persoas aprobadas que contraveña o establecido anteriormente será nula de pleno dereito.4) Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao deputado delegado a proposta coa relación de persoas aprobadas, na que só se incluirán aquelas opositoras e opositores que obtivesen a maior puntuación total final, que nunca poderán superar o número de postos convocados neste proceso selectivo.5) No suposto de empate nas puntuacións totais finais entre dúas ou máis persoas aspirantes este resolverase tendo en conta a maior puntuación obtida no primeiro exercicio e, se isto non fose suficiente, a puntuación obtida no concurso. De persistir, resolverase pola do apartado a) do baremo de méritos e así sucesivamente.6) Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.1) A relación de persoas aprobadas, publicada no taboleiro de anuncios da institución provincial e na páxina web, conterá unha advertencia recordándolles a estas que deberán presentar a documentación sinalada nas bases para xustificar que cumpren os requisitos esixidos para ingresar na función pública local e accederen ao posto convocado.2) As persoas aspirantes propostas achegarán, dentro do prazo de 20 días naturais contados desde a publicación da relación de persoas aprobadas no taboleiro de anuncios da institución provincial e na páxina web, os documentos acreditativos da capacidade e mais dos requisitos esixidos na convocatoria, salvo aqueles que xa estean no expediente: 3) Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.4) Quen non presentase a documentación sinalada anteriormente dentro do prazo fixado, salvo causa de forza maior, non poderá ser contratada ou contratado como persoal laboral interino no posto convocado, nin tampouco se do exame da documentación se deducise que carece dalgún requisito.1) Unha vez concluído o proceso selectivo a persoa aprobada, cun número que non poderá exceder en ningún caso ao do posto convocado, será contratada interinamente polo deputado delegado, unha vez que xustifique documentalmente o cumprimento dos requisitos previstos nestas bases para o ingreso no referido posto.2) A proposta do tribunal cualificador terá carácter vinculante para a Presidencia, que ordenará a publicación do nomeamento no BOPPO, sen prexuízo da formalización do preceptivo contrato de interinidade por vacante, unha vez que se practique a notificación persoal da contratación.3) A actividade docente deberá adecuarse ao número de horas lectivas e titorías establecidas na guía didáctica. As bases xerais e específicas desta convocatoria vinculan a Administración provincial, o tribunal cualificador e as persoas aspirantes que participen no proceso selectivo convocado. O tribunal queda facultado para interpretar as bases da convocatoria e para resolver cantas dúbidas e incidencias presente a súa aplicación. Ademais, poderá adoptar os acordos necesarios e procurar a boa orde e desenvolvemento do proceso selectivo. Este proceso selectivo regúlase polo disposto nas bases xerais e específicas da convocatoria e, no non previsto nelas, polo Real decreto lexislativo 5/2015, de 30 de outubro, que aproba o Texto refundido da Lei do estatuto básico do empregado público; pola Lei 2/2015, de 29 de abril, que aproba a Lei do emprego público de Galicia; polo Real decreto lexislativo 781/1986, de 18 de abril, que aproba o Texto refundido das disposicións legais vixentes en materia de réxime local (artigos do 134 ao 137); polo Real decreto 896/1991, de 7 de xuño, sobre o procedemento de selección na Administración local; polo Decreto 95/1991, de 20 de marzo, que aproba o regulamento de selección de persoal da Administración da Comunidade Autónoma de Galicia; e polo Real decreto 364/1995, que aproba o Regulamento xeral de ingreso do persoal ao servizo da Administración do Estado e o artigo 4 do Real Decreto 2720/98, de 18 de decembro. A documentación presentada a este proceso deberá ser retirada polas persoas interesadas unha vez transcorrido o prazo de tres meses, contados desde a publicación da resolución do nomeamento no taboleiro de anuncios, sempre e cando non se presentase ningún recurso contra esta. Unha vez transcorrido un mes despois dese prazo, procederase á destrución da documentación que non fose retirada. As bases xerais e específicas da convocatoria e cantos actos administrativos deriven delas e das actuacións do tribunal poderán ser impugnados nos casos e na forma establecidos pola LPACAP e a Lei 29/1998, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada LPACAP. Convócase un posto de profesora ou profesor de enfermería, equivalente ao grupo A2 e dotado coas retribucións asignadas a este posto na relación de postos de traballo de persoal laboral fixo da Escola Universitaria de Enfermería. Establécese o sistema de concurso-oposición por quenda libre. Na fase de concurso valoraranse os méritos específicos adecuados ás características do posto segundo o baremo que se detalla na base específica quinta. Ademais das condicións xerais sinaladas na base cuarta das bases xerais, as persoas aspirantes deberán estar en posesión da titulación académica de máster universitario en enfermería. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 60 preguntas con catro respostas alternativas propostas polo tribunal e correspondentes ao contido do programa. Este exercicio será valorado de cero a trinta puntos e para superalo será necesario acadar o 50 % do seu valor (15 puntos). O tempo para a realización deste exercicio será de 60 minutos. Neste exercicio penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional. SEGUNDO EXERCICIO, de carácter obrigatorio e eliminatorio. Consistirá na resolución do suposto práctico que determine o tribunal, relacionado cos contidos da parte específica do programa (aspectos normativos e académicos relacionados co nivel de grao en xeral, co nivel de Grao en Enfermería e tamén coa elaboración de guías docentes do Grao en Enfermería en xeral e baixo a normativa propia da Universidade de Vigo). O tempo para a realización deste exercicio será de dúas horas. A proba terá un valor de 20 puntos e para superala será necesario acadar o 50 % do seu valor. Neste exercicio valoraranse a capacidade de análise e a aplicación razoada dos coñecementos teóricos á resolución dos problemas prácticos presentados. TERCEIRO EXERCICIO, de carácter obrigatorio e eliminatorio. Consistirá na exposición oral, por parte das persoas aspirantes, de aspectos curriculares non contemplados na fase de cualificación de méritos. A continuación, o tribunal realizará unha entrevista sobre aspectos teóricos e prácticos do Grao de Enfermería e sobre as actividades académicas docentes do título da Universidade de Vigo. A proba terá un valor total de 10 puntos. CUARTO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. Este exercicio cualificarase de cero a cinco puntos. Quedan exentas desta proba as persoas que acrediten posuír o Celga 4, ás que se lles outorgará a cualificación máxima (5 puntos). 1. A Constitución española de 1978. Principios xerais. Dereitos e deberes fundamentais dos españois 2. Organización territorial do Estado: as comunidades autónomas. Os estatutos de autonomía, o seu significado. Organización básica 3. A provincia: antecedentes, concepto e caracteres. A organización provincial. Competencias 4. Espazo Europeo de Educación Superior. Nivel: Grao 5. Sistema de créditos ECTS 6. Grao Universitario en España: principais características 7. Transferencia e recoñecemento de créditos nas ensinanzas de Grao e no Grao en Enfermería 8. Grao Universitario en Enfermería: profesión regulada. Competencias 9. Grao Universitario en Enfermería: que son as materias básicas, as obrigatorias e as materias optativas 10. Grao Universitario en Enfermería: que é e en que consiste o Traballo de Fin de Grao 11. Grao Universitario en Enfermería: que son e en que consisten as prácticas externas 12. Grao Universitario baixo a normativa autonómica galega e a propia da Universidade de Vigo (Universidade de Vigo): normativa específica 13. Grao Universitario na Universidade de Vigo: regulamento dos traballos de fin de grao 14. Curso de adaptación ao título de Grao en Enfermería pola Universidade de Vigo 15. Normativa de permanencia da Universidade de Vigo aplicada a graos: dedicación do alumnado aos estudos de grao. Matrícula mínima e máxima 16. Normativa de permanencia da Universidade de Vigo aplicada a graos: convocatorias. Créditos para superar 17. Grao Universitario en Enfermería na Universidade de Vigo. Estrutura das ensinanzas. Prácticas curriculares 18. Grao Universitario en Enfermería na Universidade de Vigo: mobilidade internacional 19. Guías docentes 20. Avaliación por compensación en estudos de grao na Universidade de Vigo 21. Marco Español de Cualificación para a Educación Superior (MECES). Niveis 22. Axencia Nacional de Avaliación da Calidade e Acreditación (ANECA) e Axencia para a Calidade do Sistema Universitario de Galicia (ACSUG). Descrición 23. Acreditación de profesorado (ACSUG). Programa Docentia 24. Calidade: Plan de acción titorial nos graos na Universidade de Vigo 25. Calidade. Indicadores de resultados do título de grao: taxa de graduación, abandono, eficiencia, rendemento, éxito e avaliación. Definicións 5.1 O tribunal comprobará e cualificará os méritos alegados polas persoas aspirantes, que deberán xustificarse cunha copia acreditativa destes, de acordo co baremo que figura nos apartados 5.3, que recolle as seguintes puntuacións totais: 5.2 O tribunal non valorará os méritos alegados polas persoas aspirantes no currículum vitae que non estean debidamente xustificados e sempre referidos á data de finalización do prazo de presentación de solicitudes. Valorarase a actividade docente acreditada por nomeamento oficial nas áreas de coñecemento ou materias obxecto do posto, ata un máximo de 10 puntos (*) 1 ECTS= 25 horas Valorarase unicamente a experiencia profesional como enfermeira/o a razón de 0,50 puntos por ano de servizo ou fracción superior a seis meses, ata un máximo de 5 puntos. Os servizos prestados acreditaranse con copia dos contratos de traballo e a vida laboral ou certificación do organismo no que se prestaron se é de carácter público. Valoraranse con ata un máximo de 10 puntos conforme o seguinte detalle: Pontevedra, 23 de agosto de 2018. O deputado delegado O secretario p. s. Carlos López Font José Luis Mato Rodríguez